सगाई, सिंदूर, मंगलसूत्र, संबंधियों की उपस्थिति में सात फेरों व सात वचनों द्वारा सात जन्म तक पति-पत्नी बने रहने की शपथ लेने वाले वर-वधू का दाम्पत्य जीवन रूपी संगीत कुछ ही दिनों में क्यों बेसुरा हो जाता है? क्यों कुछ जोड़े शादी के सभी बंधन व कसमें तोड़कर तलाक लेने पर उतारू हो जाते हैं? यदि ऐसे टूटते रिश्तों का विश्लेषण किया जाए तो एक बात सामने आती है। वैचारिक मतभेद एवं एक-दूसरे की भावनाओं का आदर न करना, यहाँ यह सबसे बड़ी कमी होती है।